باش‌یارما (Başyarma) (عربجه: تطبیر، فارسجا: قمه‌زنی، قمه‌وورماق آنلامیندا) شیعه‌لر آراسیندا رواجی اولان بیر نؤوع مذهبی تؤرَندیر. بو مراسیمده شیرکت ائدنلر بیر ایتی و کَسَرلی آلت اللرینه گؤتوروب باشلارینا وورورلار و باشلارینا جراحت وارد ائدیرلر و باشلاریندان قان تؤکورورلر. بو وسیله‌نین آدی قمه، قیلینج، بؤوده یا کسمه دیر. بوجور عزادارلیق بعضی شیعه قروپلاری‌نین آراسیندا محرّم آییندا و اؤزللیکله عاشورا گونونده مرسومدور و آماجلاری دا بودور کی اؤز ایرادتلرینی، علاقه‌لرینی و سئومکلرینی ایمام حسینه گؤرستسینلر.